Bandaraya Singapura (entiti bersejarah)

Bandaraya Singapura pernah wujud antara tahun 1951 dan tahun 1965 di Tanah Jajahan Singapura, sebuah Jajahan Mahkota British dan kemudiannya di Negeri Singapura dalam Malaysia, dengan Majlis Bandaraya (City Council) sebagai pemerintah berkuasa. Sebelum tahun 1951, Majlis Bandaraya ini pernah dikenali sebagai Suruhanjaya Perbandaran (Municipal Commission). Bahagian selebihnya Jajahan Mahkota tersebut berada di bawah kuasa Lembaga Luar Bandar Singapura (Singapore Rural Board).

 Sejarah 

 Pewujudan dan pilihan raya berikutnya 

Pada pilihan raya 1948 dan 1951 di Singapura, kawasan pilihan raya telah dilukis sepanjang sempadan Suruhanjaya Perbandaran dan Lembaga Luar Bandar, tiap-tiap kawasan tersebut telah dibahagikan kepada beberapa buah kawasan pilihan raya.

Kawasan Perbandaran ini kemudiannya dikurniakan status bandar raya dengan sebuah piagam diraja daripada Raja George VI pada 22 September 1951, ketika Singapura masih sebuah Jajahan Mahkota British. Suruhanjaya Perbandaran asal dengan ini telah dinamakan semula sebagai Majlis Bandaraya, manakala Wisma Perbandaran (Municipal Building) telah dinamakan semula sebagai Dewan Bandaraya (City Hall).

Di antara pilihan raya 1957 dan pemansuhan bandaraya secara berperingkat, Ong Eng Guan dari Parti Tindakan Rakyat (PAP) pernah menjadi datuk bandar selaku ketua parti terbesar dalam Majlis Bandaraya.

 Pembubaran 

Setelah PAP mendapat kuasa berikutan Pilihan Raya Umum 1959 dan membentuk kerajaan pertama setelah Pemerintahan Sendiri dianugerahkan kepada Jajahan Mahkota ini, bandar raya ini telah dimansuhkan, dengan kuasanya dipindahkan kepada badan berkanun.

Pada tahun 1965, setelah penyingkiran Singapura daripada Malaysia, Akta Kemerdekaan Republik Singapura 1965 menyediakan klausa berikut yang memberikan kuasa kepada Presiden untuk memansuhkan Majlis Bandaraya dan Lembaga Luar Bandar, dengan kuasa pihak berkuasa tempatan diambil alih oleh Pemerintah Singapura.

 Legasi 

Hari ini, sebahagian besar daripada Kawasan Tengah (Central Area), yang terletak di sudut tenggara Singapura, adalah sama seperti Bandaraya Singapura dahulu kala.

Rujukan